section_heading: Formula 1
paragraph_text: Sljedeće 1958. nastupa na šest utrka. Najbolji rezultat ostvaruje na Reimsu na Velikoj nagradi Francuske kada utrku završava na 3. mjestu, startavši kao 21. Zbog velikog broja odustajanja te sezone, Enzo Ferrari ga je privremeno udaljio od Formule 1 za 1959. Te sezone nastupa na samo dvije utrke. Na Velikoj nagradi Monaka u Porscheu odustaje, a na Velikoj nagradi SAD-a na Sebringu, četiri kruga prije kraja utrke, kvar na motoru stajao ga je 4. mjesta u završnici.